OLELO HOAKAKA 
Ua hoopuka ka mea nana i pai keia buke me ka olioli nui, ka 
makamua o ka hoao ana e hoolako i buke hoonanea na na kanaka 
Hawaii. Ua loaa mua mai ia kakou na buke kula o na ano he nu 
wale, a he nui no hoi na buke i hoolakoia mai na kakou, e hoike mai 
ana ia kakou i ka pono a me ka hewa; aka, o ka buke mua nae keia i 
paiia na ka poe Hawaii nei, ma ke ano hoikeike ma ke Kaao i na mea 
kahiko a keia lahui kanaka, me ka aua mai hoi mai ka nalowale loa 
ana’ku o kekahi o na moolelo punihei a lakou. FE hoike ana iloko 
o na huaolelo maikai wale i na olelo a me na hana a kekahi o ko 
Hawaii kaikamahine wahine maikai a punahele no hoi, a na ia mea 
no hoi e kokua mai i ka noho mau ana o ke aloha o na poe o Hawaii 
nei, no ko Jakou mau kupuna a me ko lakou aina. 
E lawe hoi ano, i keia wahi buke uuku, a e hoike ia ia ma ke ano o 
kona loaa ana mai, e heluhelu, a e malama hoi ia ia, e hoike ana i 
kou ini i ka naauao Hawaii, me kou makaukau mau no hoi e kokua 
aku ia-mea, i ku mau ai. 
He mea nui no ka hapai ana i ka mea nana e hoomaamaa mai ia 
*kakou ma ka heluhelu ana, me ka hoonanea pu mai no hoi i na 
minute noho hana ole o ko kakou noho ana; nolaila, i ka hoomaka 
ana a ka mea nana i pai i keia buke, e hoomakaukau ia ia no ka 
hele ana’ku imua o keia Jahui, ua hilinai oia i ke kokua nui mai o na 
makamaka a pau o ka naauao iwaena o kela mau pae moku; a na ia 
manao wale iho no i hooikaika mai ia ia ma ke kupaa ana mamuli o 
kana mea 1 manaolana’i e hana aku, iloko o na pilikia he nui wale e 
alai mai ana. Akahi no a haawiia i ka lahui Hawaii, ka buke e pili 
ana 1 ka hoonanea’ku i ka noho ana, e like me ka na haole, he mea ia 
nana e hanai mai i ko kakou mau manao i ka ike a me ka naauao. 
Ua hiki ia kakou a pau ke hui mai ma ka malama ana a me ka hoo- 
holomua aku hoi i keia wahi buke, he kumu ia e hapai hou ia mai ai 
i mau buke hou na keia lahui, ma kana olelo iho—ka olelo Hawaii. 
A nolaila la, e na makamaka a pau o ka naauao a me na keiki kupa 
no hoi o Hawaii nei, mai ka la hiki a ka la kau, eia mai Kawahineo- 
kaliula, ke hele aku la imua o oukou me ke aloha, a e pono hoi ke 
hookipa ia ia me ka aloha makamae o ka puuwai Hawaii. Atona no! 
343 
